
I n f o r m á c i a

Výboru Národnej rady Slovenskej republiky pre financie a rozpočet o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k návrhu na okamžité zníženie paušálnych náhrad členov vlády Slovenskej republiky a zastavenie vládneho papalašizmu (tlač 1289)
___________________________________________________________________________

Výbor Národnej rady Slovenskej republiky pre financie a rozpočet ako gestorský výbor k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k návrhu na okamžité zníženie paušálnych náhrad členov vlády Slovenskej republiky a zastavenie vládneho papalašizmu (tlač 1289) podáva Národnej rade Slovenskej republiky túto informáciu. 

Predseda Národnej rady Slovenskej republiky svojím rozhodnutím č. 1359 z 15. apríla 2026 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k návrhu na okamžité zníženie paušálnych náhrad členov vlády Slovenskej republiky a zastavenie vládneho papalašizmu (tlač 1289) na prerokovanie Výboru Národnej rady Slovenskej republiky pre financie a rozpočet aj ako gestorskému výboru. 

	Výbor Národnej rady Slovenskej republiky pre financie a rozpočet neprijal uznesenie, nakoľko návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a  § 52 ods. 4  zákona NR SR č. 350/1996 Z.  z.   o rokovacom poriadku Národnej rady Slovenskej republiky v znení neskorších predpisov.  
	Z  celkového počtu 12 poslancov Výboru Národnej rady Slovenskej republiky pre financie a rozpočet bolo prítomných 7 poslancov. Za návrh predneseného uznesenia hlasovali 2 poslanci a 5 poslanci  hlasovali proti. 

	Prílohou tejto informácie je návrh na uznesenie Národnej rady Slovenskej republiky v znení predloženého návrhu poslancov.



Bratislava, 19.  mája 2026




Ján Blcháč, v. r.                                                                                                                                                                 
         predseda 
Výbor NR SR pre financie a rozpočet

N á v r h

UZNESENIE 
NÁRODNEJ RADY SLOVENSKEJ REPUBLIKY

z .............. 2026

[bookmark: _Hlk207788263][bookmark: _Hlk207805998]k návrhu na okamžité zníženie paušálnych náhrad členov vlády Slovenskej republiky a zastavenie vládneho papalašizmu

Národná rada Slovenskej republiky 
A) konštatuje, že 
· členovia vlády Slovenskej republiky pristúpili k zvýšeniu svojich paušálnych náhrad v čase, keď na bežných občanov, rodiny a dôchodcov uvaľujú konsolidačné opatrenia,
· vláda Slovenskej republiky týmto krokom stratila morálne právo žiadať od občanov Slovenskej republiky akékoľvek ďalšie uťahovanie opaskov, pokiaľ nezačne šetriť v prvom rade sama na sebe;
B) žiada vládu Slovenskej republiky, aby bezodkladne predložila a schválila na svojom rokovaní uznesenie o znížení paušálnych náhrad členov vlády Slovenskej republiky na úroveň spred 6. februára 2024. 
